ຢູ​ເຄ​ຣນ ອອກໝາຍຈັບ ປະທານາທິບໍດີ​ ​ທີ່​ຖືກ​ໂ​ຄ່ນລົ້ມ ທ່ານ Yanukovych (ສະໄລດ໌)
ຍັງ​ບໍ່​ຮູ້​ເທື່ອ​ວ່າ ປະທານາທິບໍດີ​ ​ທີ່​ຖືກ​ໂ​ຄ່ນລົ້ມ ຂອງ​ຢູ​ເຄ​ຣນ ທ່ານ Viktor Yanukovych ຢູ່​ແຫ່ງ​ຫົນ​ໃດ​ກັນ​ແທ້ ​ໃນ​ເວລາ​ນີ້.
ຢູເຄຣນ ໄດ້ອອກໆໝາຍຈັບ ປະທານາທິບໍດີທີ່ຖືກໂຄ່ນລົ້ມ ທ່ານ Viktor Yanukovych ຜູ້ຊຶ່ງລັດຖະມົນຕີຮັກສາການ ຊົ່ວຄາວກະຊວງພາຍໃນ ເວົ້າວ່າ ໄດ້ຜູ້ພົບເຫັນທ່ານ ເທື່ອສຸດ ທ້າຍ ໃນເຂດ Crimea ຂອງປະເທດ ໃນຖະແຫຼງການສະບັບນຶ່ງທີ່ໄດ້ເຜີຍແຜ່ລົງ ທາງ Facebook ໃນວັນຈັນມື້ນີ້ ທ່ານ Arsen Avakhov ເວົ້າວ່າ ທ່ານ Yanu- kovych ແລະເຈົ້າໜ້າທີ່ອີກຫຼາຍໆຄົນ ແມ່ນເປັນຜູ້ຕ້ອງສົງໄສ ໃນຂໍ້ຫາສັງຫານພົນລະເຮືອນ ເປັນໝູ່ ບໍ່ເປັນທີ່ຮູ້ກັນວ່າ ປະທານາທິບໍດີທີ່ຖືກໂຄ່ນລົ້ມນັ້ນ ຢູ່ແຫ່ງຫົນ ໃດກັນແທ້ ໃນເວລານີ້ ໃນຂະນະດຽວກັນນັ້ນ ຫົວໜ້ານະໂຍບາຍການຕ່າງປະເທດຂອງສະຫະພາບຢູໂຣບ ທ່ານນາງ Catherine Ashton ໄດ້ອອກເດີນທາງໄປຍັງຢູເຄຣນ ໃນວັນຈັນມື້ນີ້ ຊຶ່ງຢູ່ ທີ່ນັ້ນ ທ່ານນາງມີກໍານົດພົບປະກັບ ຄະນະຜູ້ນໍາຮັກສາການຊົ່ວຄາວ ທີ່ຕ້ອງການຢາກ ໃຫ້ປະເທດຂອງຕົນ ມີສາຍພົວພັນທີ່ໃກ້ຊິດກ່ວາເກົ່າກັບທາງສະຫະພາບຢູໂຣບນັ້ນ ຫ້ອງການຂອງທ່ານນາງ Ashton ກ່າວວ່າ ການໄປຢ້ຽມຢາມນະຄອນຫຼວງ Kyiv ຄັ້ງນີ້ ແມ່ນເພື່ອສົນທະນາກັນຊອກຫາຊ່ອງທາງ ທີ່ທາງສະຫະພາບຢູໂຣບສາມາດຊ່ອຍນໍາເອົາ ສະຖຽນລະພາບທາງການເມືອງ ແລະການເສດຖະກິດ ກັບຄືນມາສຸ່ຢູເຄຣນໄດ້ ມີການແບ່ງແຍກກັນ ຢູ່ໃນປະເທດ ລະຫວ່າງຝ່າຍທີ່ສະໜັບສະໜູນແລະຢາກໃຫ້ຢູເຄຣນ ມີສາຍພົວພັນທີ່ດີກັບສະຫະພາບຢູໂຣບ ແລະພວກທີ່ຕ້ອງການຢາກໃຫ້ໃກ້ຊິດກັບທາງ ຣັດເຊຍ ປະທານາທິບໍດີທີ່ຖືກໂຄ່ນລົ້ມ ທ່ານ Yanukovych ໄດ້ຖອນໂຕອອກຈາການ ເຊັນຂໍ້ຕົກລົງການຄ້າກັບທາງສະຫະພາບຢູໂຣບ ໃນເດືອນພະຈິກທີ່ຜ່ານມາ ທີ່ພາໃຫ້ມີ ການລຸກຮືຂຶ້ນປະທ້ວງ ຊຶ່ງນໍາໄປສູ່ການຖືກໂຄ່ນລົ້ມຂອງທ່ານນັ້ນ ປະທານສະພາແຫ່ງຊາດ ທ່ານ Oleksandr Turchynov ໄດ້ກາຍມາເປັນປະທານາທິ ບໍດີຮັກສາການຊົ່ວຄາວຂອງຢູເຄຣນ ໃນວັນອາທິດວານນີ້ ທ່ານໄດ້ເນ້ນຄວາມສໍາຄັນຂອງການປະທ້ວງຢູ່ຈະຕຸລັດເອກະລາດ ໃນນະຄອນຫຼວງ Kyiv ນັ້ນ ແລະແຜນການທີ່ ຈະສ້າງສາຍພົວພັນຢ່າງໃກ້ຊິດ ກັບສະຫະພາບຢູໂຣບ ໃນການກ່າວຄໍາປາໄສໃນແລງ ວັນອາທິດວານນີ້ ທ່ານໄດ້ໃຫ້ຄໍາໝັ້ນສັນຍາ ວ່າຈະປະກອບຄະນະລັດຖະບານໃໝ່ ໃນວັນອັງຄານມື້ ອື່ນນີ້ແລະບັນດາຜູ້ແທນສະພາແຫ່ງຊາດກໍໄດ້ຮຽກຮ້ອງ ໃຫ້ຈັດການເລືອກຕັ້ງໃໝ່ຂຶ້ນ ໃນວັນທີ 25 ພຶດສະພາ ຈະມາເຖິງນີ້